**အသေးစားနှင့်အလတ်စားလုပ်ငန်းများဖွံ့ဖြိုးရေးဘဏ်** (အင်္ဂလိပ်: Small & Medium Enterprises Development Bank Ltd; အတိုကောက် SME-Development Bank )သည် မြန်မာနိုင်ငံရှိ ပုဂ္ဂလိကဘဏ်တစ်ခုဖြစ်သည်။ ဘဏ်ရုံးချုပ်ကို အမှတ်(၂၉၈)၊ အနော်ရထာလမ်းနှင့် ဝါးတန်းလမ်းထောင့်၊ လမ်းမတော်မြို့နယ်၊ ရန်ကုန်တိုင်းဒေသကြီးအတွင်း ဖွင့်လှစ်ထားသည်။၂၀၂၂ စာရင်းများအရ နေပြည်တော်ကောင်စီ နယ်မြေနှင့် ပြည်နယ်နှင့်တိုင်းဒေသကြီး ၁၀ခု၌ ဘဏ်ခွဲပေါင်း၂၆ ခုဖွင့်လှစ်ထားသည်။

ဘဏ်သမိုင်းကြောင်း
-----------------

အသေးစားနှင့်အလတ်စားလုပ်ငန်းများဖွံ့ဖြိုးရေးဘဏ်သည် ၁၉၉၆ ခုနှစ်က မြန်မာ့စက်မှုဖွံ့ဖြိုးရေးဘဏ် ( Myanmar Industrial Development Bank – MIDB) အမည်ဖြင့် စတင်ဖွင့်လှစ်ခဲ့သည့် ဘဏ်ဖြစ်သည်။ နိုင်ငံတော်ငြိမ်ဝပ်ပိပြားမှုတည်ဆောက်ရေးအဖွဲ့ ဥက္ကဋ္ဌ ဗိုလ်ချုပ်မှူးကြီးသန်းရွှေ၏ လမ်းညွှန်ချက်အရ မြန်မာ့စက်မှုလက်မှုဖွံ့ဖြိုးတိုးတက်ရေးဗဟို ကော်မတီ ဥက္ကဋ္ဌ ဒုတိယဗိုလ်ချုပ်ကြီး မြင့်အောင်၊ မြန်မာ့စက်မှုလက်မှုဖွံ့ဖြိုး တိုးတက်ရေးလုပ်ငန်းကော်မတီ ဥက္ကဋ္ဌ ဗိုလ်ချုပ်ကျော်သန်းတို့က ဖွင့်ခဲ့သောဘဏ်ဟုလည်း ရည်ညွှန်းသည်။ မြန်မာ့စက်မှုလက်မှု့ ဖွံ့ဖြိုးရေးဘဏ် (MIDB) ရုံးချုပ်ကို ဒုတိယဗိုလ်ချုပ်ကြီးတင်ဦးက ၁၉၉၆ခုနှစ်၊ ဖေဖော်ဝါရီလ ၁၅ ရက်နေ့တွင် ဖွင့်လှစ်ပေးခြင်းဖြင့် လုပ်ငန်းများစတင်ခဲ့သည်။ ၂၀၁၀ ပြည့်နှစ်အထိ ဘဏ်လုပ်ငန်းများကို နိုင်ငံတော်မှ တစ်စိတ်တစ်ပိုင်းပါဝင်သော ( Semi- Government Bank) ဘဏ်အဖြစ်လည်းကောင်း၊၂၀၁၀ ပြည့်နှစ်မှ စတင်၍ ရှယ်ယာရှင်များမှ ရွေးချယ်တင်မြှောက်ထားသော ဒါရိုက်တာ အဖွဲ့ဝင်များမှ စီမံခန့်ခွဲမှုပြုလုပ်၍၂၀၁၂ခုနှစ်၊ စက်တင်ဘာလ ၂၂ရက်နေ့တွင် အသေးစားနှင့် အလတ်စားစက်မှုလုပ်ငန်းဖွံ့ဖြိုးရေးဘဏ် ( Small and Medium Industrial Development Bank – SMID Bank)အဖြစ်လည်းကောင်း၊ ၂၀၁၉ ခုနှစ်၊ ဩဂုတ် ၂၁ ရက်နေ့တွင် အသေးစားနှင့်အလတ်စား လုပ်ငန်းများဖွံ့ဖြိုးရေးဘဏ် ( Small and Medium Enterprise Development Bank – SMED Bank) အဖြစ်လည်းကောင်း အမည်ပြောင်းလဲခဲ့သည်။ မြန်မာနိုင်ငံတော်ဗဟိုဘဏ်က အသေးစားနှင့်အလတ်စားလုပ်ငန်းများဖွံ့ဖြိုးရေးဘဏ်လီမိတက် အားဘဏ်လုပ်ငန်းလိုင်စင်ခွင့်ပြုသည့်နေ့ကို ၂၀၁၂ ခုနှစ် စက်တင်ဘာလ ၁၃ ရက်နေ့ဟု ဖော်ပြသည်။ SMED ဘဏ်နယက အဖြစ် ဦးခင်ရွှေ၊ ဥက္ကဋ္ဌအဖြစ် ဒေါ်စန်းစန်းရီ၊ ဒုဥက္ကဋ္ဌများအဖြစ် ဦးသွင်မြင့်မောင်၊ ဦးဇေယျာညွန့်နှင့် ဦးဇေသီဟ တို့ကတာဝန်ယူ ဆောင်ရွက်သည်။

၂၀၂၁ဖေဖော်ဝါရီနောက်ပိုင်းဖြစ်ရပ်
--------------------------------

၂၀၂၁ ကာလနောက်ပိုင်းတွင် စစ်ကောင်စီက ဘဏ်တာဝန်ရှိသူအချို့ အား နိုင်ငံခြားငွေဝင်ရောက်လာမှု၊ ငွေထုတ်ယူမှုများနှင့်ပတ်သက်၍ အရေးယူမှုများရှိခဲ့သည်။

ကိုးကား
-------

1. ↑  Bank History။ 29 January 2023 တွင် မူရင်းအား မော်ကွန်းတင်ပြီး။  29 January 2023 တွင် ပြန်စစ်ပြီး။
2. ↑  အသေးစားနှင့် အလတ်စား လုပ်ငန်းများ ဖွံ့ဖြိုးရေးဘဏ် နှစ်ပတ်လည် အစည်းအဝေးကျင်းပ။
3. ↑  အသေးစား၊ အလတ်စားလုပ်ငန်းများအတွက် ကျပ် ၆၄ ဘီလီယံ ထုတ်ချေးမည်။
4. ↑  မော်ကွန်းတင်ပြီးမိတ္တူ။ 3 October 2022 တွင် မူရင်းအား မော်ကွန်းတင်ပြီး။  3 October 2022 တွင် ပြန်စစ်ပြီး။
5. ↑  The signing agreement on the financial technology services (Core Banking System) between the SME-Development Bank & Switz Temenos Co. Ltd.။ 29 January 2023 တွင် မူရင်းအား မော်ကွန်းတင်ပြီး။  29 January 2023 တွင် ပြန်စစ်ပြီး။
6. ↑  အသေစားအလတ်စား လုပ်ငန်းများဖွံ့ဖြိုးရေးဘဏ်( Small and Medium Enterprise Development Bank) နှင့်ပတ်သက်၍ သတင်းထုတ်ပြန်ချက်။

| * ရှု
* ပြော
* ပြင်
မြန်မာနိုင်ငံရှိ ဘဏ်များ |
| --- |
| ဗဟိုဘဏ် | **မြန်မာနိုင်ငံတော်ဗဟိုဘဏ်** |
| နိုင်ငံပိုင်ဘဏ်များ | 
* မြန်မာ့စီးပွားရေးဘဏ်
* မြန်မာ့နိုင်ငံခြားကုန်သွယ်မှုဘဏ်
* မြန်မာ့လယ်ယာဖွံ့ဖြိုးရေးဘဏ်
* မြန်မာ့ရင်းနှီးမြှုပ်နှံမှုနှင့် ကူးသန်းရောင်းဝယ်ရေးဘဏ်

 |
| ပုဂ္ဂလိကဘဏ်များ | 
* ကမ္ဘာ့ရတနာဘဏ်
* ကမ္ဘောဇဘဏ်လီမိတက်
* ကျေးလက်ဖွံ့ဖြိုးရေးဘဏ်လီမိတက်
* ဂုဏ်ထူးဆောင်တောင်သူလယ်သမားဖွံ့ဖြိုးတိုးတက်ရေးဘဏ်
* စီဘီဘဏ်
* ဆောက်လုပ်ရေး၊ အိမ်ရာနှင့် အခြေခံအဆောက်အအုံဖွံ့ဖြိုးရေးဘဏ်
* တောင်သူလယ်သမားများဖွံ့ဖြိုးရေးဘဏ်-မန္တလေး
* ထွန်းကော်မာရှယ်ဘဏ်
* နေပြည်တော်ဖွံ့ဖြိုးရေးဘဏ်
* ပထမပုဂ္ဂလိကဘဏ်လီမိတက်
* မြန်မာ့ခရီးသွားဘဏ်
* မြန်မာ့ရှေ့ဆောင်ဘဏ်
* မြန်မာနိုင်ငံသားများဘဏ်လီမိတက်
* မြန်မာမက်ထရိုဘဏ်လီမိတက်
* မြန်မာအရှေ့တိုင်းဘဏ်လီမိတက်
* မြဝတီဘဏ်လီမိတက်
* ယူအေဘီဘဏ်
* ရတနာပုံဘဏ်လီမိတက်
* ရန်ကုန်မြို့တော်ဘဏ်လီမိတက်
* ရွှေ(ကျေးလက်နှင့်မြို့ပြ)ဖွံ့ဖြိုးတိုးတက်ရေးဘဏ်လီမိတက်
* ရိုးမဘဏ်လီမိတက်
* သတ္တုဖွံ့ဖြိုးရေးဘဏ်
* အင်းဝဘဏ်လီမိတက်
* အသေးစားနှင့်အလတ်စားလုပ်ငန်းများဖွံ့ဖြိုးရေးဘဏ်
* အာရှစိမ်းလန်းမှုဖွံ့ဖြိုးရေးဘဏ်လီမိတက်
* ဧရာဝတီ တောင်သူလယ်သမားများ ဖွံ့ဖြိုးရေးဘဏ်
* ဧရာဝတီဘဏ်

 |
| ဖျက်သိမ်းလိုက်သည့် ဘဏ်များ | 
* အာရှရန်ကုန်ဘဏ်လီမိတက်
* မြန်မာမေဖလားဝါးဘဏ်
* အာရှဓနဘဏ်

 |